CELEX: 62020CN0430
Language: el
Date: 2020-09-11 00:00:00
Title: Υπόθεση C-430/20 P: Αναίρεση που άσκησε στις 11 Σεπτεμβρίου 2020 ο Christoph Klein κατά της διατάξεως που εξέδωσε το Γενικό Δικαστήριο (ένατο τμήμα) στις 2 Ιουλίου 2020 στην υπόθεση T-562/19, Christoph Klein κατά Ευρωπαϊκής Επιτροπής

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/7
            
         
      Αναίρεση που άσκησε στις 11 Σεπτεμβρίου 2020 ο Christoph Klein κατά της διατάξεως που εξέδωσε το Γενικό Δικαστήριο (ένατο τμήμα) στις 2 Ιουλίου 2020 στην υπόθεση T-562/19, Christoph Klein κατά Ευρωπαϊκής Επιτροπής
      (Υπόθεση C-430/20 P)
      (2020/C 371/04)
      Γλώσσα διαδικασίας: η γερμανική
      
         Διάδικοι
      
      
         Αναιρεσείων: Christoph Klein (εκπρόσωπος: H.-J. Ahlt, Rechtsanwalt)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει τη διάταξη του Γενικού Δικαστηρίου (ένατο τμήμα) της 2ας Ιουλίου 2020 στην υπόθεση T-562/19·
               
            
                  —
               
               
                  να διαπιστώσει ότι η προσφυγή είναι παραδεκτή και ότι η Ευρωπαϊκή Επιτροπή παρέβη τις υποχρεώσεις που υπέχει από τη Συνθήκη, καθότι στο πλαίσιο της κινηθείσας από την Ομοσπονδιακή Δημοκρατία της Γερμανίας στις 7 Ιανουαρίου 1998 διαδικασίας ρήτρας διασφαλίσεως όσον αφορά το φέρον σήμανση CE ιατροτεχνολογικό προϊόν «Broncho-Air» επέδειξε αδράνεια και δεν εξέδωσε απόφαση σύμφωνα με το άρθρο 8, παράγραφος 2, της οδηγίας 93/42/ΕΟΚ (1)·
               
            
                  —
               
               
                  επικουρικώς: να αναιρέσει τη διάταξη του Γενικού Δικαστηρίου και να αναπέμψει την υπόθεση στο τελευταίο·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα·
               
            
         Λόγοι αναιρέσεως και κύρια επιχειρήματα
      
      Το Γενικό Δικαστήριο παραμόρφωσε τα πραγματικά και τα αποδεικτικά στοιχεία, χαρακτήρισε τα πραγματικά περιστατικά ως ελλιπή και παραβίασε το δίκαιο της Ένωσης, ειδικότερα το άρθρο 265 ΣΛΕΕ, όπως επίσης προσέβαλε το δικαίωμα ακροάσεως, καθόσον θεωρεί ότι η προσφυγή ασκήθηκε εκπρόθεσμα και ότι ο νυν αναιρεσείων δεν νομιμοποιείται να ασκήσει ο ίδιος προσφυγή.
      Επιπλέον, το Γενικό Δικαστήριο προέβη σε εσφαλμένη ερμηνεία του δικαίου της Ένωσης και σε παράβαση του άρθρου 8, παράγραφος 2, της οδηγίας 93/42.
      Τέλος, η αναιρεσιβαλλόμενη διάταξη του Γενικού Δικαστηρίου στερείται αιτιολογίας.
      
         (1)  Οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (ΕΕ 1993, L 169, σ. 1).